การสังหารหมู่คนผิวดำที่ทัลซา

| การสังหารหมู่คนผิวดำที่ทัลซา |
| --- | --- |
เป็นส่วนหนึ่งของ จุดต่ำสุดของความสัมพันธ์ระหว่างคนต่างสีผิวชาวอเมริกัน
ซากของบ้านและธุรกิจที่ถูกเผาทำลายในกรีนวูด
สถานที่: อำเภอกรีนวูด เมืองทัลซา รัฐโอคลาโฮมา สหรัฐ
พิกัด: 36°09′34″N 95°59′11″W﻿ / ﻿36.1594°N 95.9864°W﻿ / 36.1594; -95.9864
วันที่: 31 พฤษภาคม – 1 มิถุนายน 1921
เป้าหมาย: คนผิวดำ บ้านเรือน ธุกิจ โบสถ์ โรงเรียน และสิ่งก่อสร้างของเทศบาลในพื้นที่กว่า 40 บล็อกที่เป็นของคนผิวดำ
อาวุธ: ปืน, ระเบิด, วางเพลิง, ระเบิดเพลิงหย่อนจากเครื่องบิน
ตาย: ไม่ทราบจำนวนทั้งหมด: เสียชีวิตรวม 36; คนดำ 26, คนขาว 10 (บันทึกในปี 1921) เสียชีวิต คนดำ 150–200, คนขาว 50 (ประมาณในปี 1921 โดย W.F. ไวท์) ยืนยันแล้ว 39 ราย, 75–100 ถึง 150–300 โดยประมาณ (ผลการศึกษาจากปี 2001)
เจ็บ: 800+ สาหัส 183 ไม่ทราบจำนวนทั้งหมด
ผู้ก่อเหตุ: ม็อบคนอเมริกันผิวขาว
การสังหารหมู่คนผิวดำที่ทัลซา (อังกฤษ: Tulsa race massacre) เกิดขึ้นระหว่าง 31 พฤษภาคม ถึง 1 กรกฎาคม 1921 ที่ซึ่งม็อบคนผิวขาว ซึ่งส่วนใหญ่ได้รับมอบหมายและได้รับอาวุธจากเจ้าหน้าที่รัฐบาลของเมืองทัลซา เข้าโจมตีผู้อยู่อาศัยผิวดำและทำลายบ้านเรือนและธุรกิจของคนผิวดำในอำเภอกรีนวูด เมืองทัลซา รัฐโอคลาโฮมา ของสหรัฐ บางทีเรียก การจลาจลเหตุสีผิวที่ทัลซา (อังกฤษ: Tulsa race riot) หรือ การสังหารหมู่วอลล์สตรีทของคนผิวดำ (อังกฤษ: Black Wall Street massacre) เหตุการณ์นี้เป็นหนึ่งใน "เหตุการณ์เดี่ยวที่เลวร้ายที่สุดใสความรุนแรงเหตุสีผิวในสหรัฐ" การโจมตีมีจากทั้งภาคพื้นดินและจากเครื่องบินส่วนตัว ส่งผลให้ย่านคนผิวดำพื้นที่กว่า 35 บล็อกถูกเผาและทำลาย ย่านคนผิวดำที่กรีนวูดนี้ในขณะนั้นเป็นย่านคนผิวดำที่ร่ำรวยที่สุดในสหรัฐ จนเป็นที่รู้จักกันในชื่อ "วอลล์สตรีทของคนผิวดำ" (Black Wall Street)
มีรายงานผู้ถูกส่งเข้าโรงพบาบาลมากกว่า 800 คน และมีรายงานคนผิวดำสูงถึง 6,000 ที่ถูกกักกัน จำนวนมากถูกกักกันเป็นเวลาอีกหลายวัน สำนักสถิติการเกิด-ตายของรัฐโอคลาโฮมา (Oklahoma Bureau of Vital Statistics) รายงานยอดเสียชีวิตอย่างเป็นทางการที่มีบันทึกไว้อยู่ที่ 36 ราย ในปี 2001 มีการจัดตั้งคณะกรรมการตรวจสอบเหตุการณ์และยืนยันยอดผู้เสียชีวิตอยู่ที่ 39 ราย ในจำนวนนี้เป็นคนดำ 26 ราย และคนขาว 13 ราย โดยรวบรวมจากรายงานการผ่าชันสูตรศพร่วมสมัย, มรณบัตร และบันทึกอื่น ๆ นอกจากนี้ยังรายงานประมาณยอดเสียชีวิตเป็นช่วงอยู่ที่ 75 ถึง 300 ราย
การสังหารหมู่เริ่มต้นขึ้นระหว่างสุดสัปดาห์ของวันเมมอเรียล หลังชายวัย 19 ปี ดิก โรวแลนด์ คนขัดรอบเท้าผิวดำถูกกล่าวโทษว่าเป็นผู้ฆาตกรรมแซราห์ เพจ (Sarah Page) สตรีวัย 17 ปี ผิวขาว คนควบคุมลิฟต์โดยสารของอาคารเดร็กเซล (Drexel Building) ซึ่งตั้งอยู่ใกล้กัย โรว์แลนด์ถูกนำเข้ากระบวนการตัดสินคดี หลังเขาถูกจับกุม ได้มีข่าวลือแพร่สะพัดไปทั่วเมืองว่าโรวแลนด์จะถูกประหารชีวิตด้วยการแขวนคอ หลังมีรายงานว่ามีม็อบคนขาวตำนวนหลายร้อยคนรสมตัวกันรอบทัณฑสถานที่กักขังโรว์แลนด์ ก็ได้มีกลุ่มชายผิวดำจำนวน 75 คน บางส่วนมีอาวุธ เดินทางไปที่ทัณฑสถานเพื่อป้องกันความปลอดภัยให้กับโรว์แลนด์ว่าเขาจะไม่ถูกนำไปแขวนคอ นายอำเภอโน้มน้าวให้กลุ่มออกจากทัณฑสถาน และให้คำสัญญาว่าเหตุการณ์จะอยู่ภายใต้การควบคุม ระหว่างนั้นมีเสียงปืนดังขึ้น ทันใดนั้น "ทุกอย่างก็วุ่นวายชิบหายวายป่วง" (all hell broke loose) ตามรายงานของนายอำเภอ หลังการยิงกันสิ้นสุด มีผู้เสียชีวิต 12 ราย เป็นคนขาว 10 ราย และคนดำ 2 ราย หลังข่าวการยิงกันนี้แพร่กระจายไปทั่วเมืองทัลซา ม็อบที่เกรี้ยวกราดก็ปะทุออก โดยผู้ก่อการจลาจลผิวขาวบุกเข้าทำลายทรัพย์สินของคนผิวดำ จนกระทั่วเวลาราวเที่ยงวันของวันที่ 1 องครักษ์แห่งชาติประจำรัฐโอคลาโฮมาประกาศใช้กฎอัยการศึก ถือเป็นการสิ้นสุดเหตุสังหารหมู่
หลังเหตุการณ์ มีคนผิวดำราว 10,000 คนถูกทิ้งไร้ที่อยู่อาศัยจากการถูกเผาทำลายบ้านเรือนและมูลค่าความเสียหายราว $1.5 ล้าน สำหรับอสังหาริมทรัพย์ และ $750,000 สำหรับทรัพย์สินส่วนบุคคล (เทียบเท่า $38.43 ล้าน ในปี 2023) ผู้รอดชีวิตส่วนใหญ่ย้ายออกจากเมือง ส่วนคทั้งคนขาวและคนดำที่ยังเหลืออยู่ในเมืองล้วนเงียบไม่พูดถึงเหตุการณ์อีก ส่งผลให้เหตุการณ์นี้สูญหายไปตามกาลเวลา และถูกนำออกจากประวัติศาสตร์ท้องถิ่น รัฐ และรัดับชาติ
ในปี 1996 หรือ 75 ปีหลังเหตุการณ์ กลุ่มซึ่งประกอบด้วยสมาชิกจากทั้งสองพรรคของสหรัฐในสภานิติบัญญัติของรัฐได้ดำเนินการจัดตั้งคณะกรรมการรัฐโอคลาโฮมาเพื่อศึกษาเหตุการณ์จลาจลเหตุสีผิวที่ทัลซาในปี 1921 (Oklahoma Commission to Study the Tulsa Race Riot of 1921) ในรายงานฉบับสุดท้ายของคณะซึ่งตีพิมพ์ในปี 2001 ระบุว่าเจ้าหน้าที่รัฐของเมืองทัลซามีส่วนรู้เห็นเป็นใจให้กับม็อบคนขาว และในรายงานเสนอให้ทำการเยียวยา ผู้รอดชีวิตและทายาท รัฐอนุมัติให้มีการมอบทุนการศึกษาให้กับทายาทของผู้รอดชีวิต และสร้างสวนสาธารณะระลึกถึงเหยื่อในปี 2010 ในปี 2020 เหตุการณ์นี้ถูกเพิ่มเข้าเป็นส่วนหนึ่งของการศึกษาขั้นพื้นฐานในรัฐ